cyanic-selkie/wikianc huggingface dataset:
அனுமன்
இராமாயணத்தில் அனுமன்
சுந்தர காண்டம் எனப்படும் இராமாயணப் பகுதியில் அனுமனின் பின்வரும் வீரதீரச் செயல்கள் பேசப்படுகின்றன. அனுமன் இராமனை பிரிந்து தவிக்கும் சீதையைக் காண வான் மார்க்கமாக கடல் கடந்து இலங்கைக்கு சென்றதாக இராமாயணம் கூறுகிறது. சீதையை அசோக வனத்தில் சந்தித்து, இராமன் சீதையைத் தேடி வந்து கொண்டிருக்கிறார் என்ற செய்தியையும், இராமனின் அடையாளமாக அவரது கணையாழியையும் அனுமன் தருகிறார். பின்னர் சீதையைச் சிறைப் பிடித்து வைத்திருக்கும் இலங்கை வேந்தன் இராவணனை அவனது அரசவையில் சந்தித்து, சீதையை விடுவிக்குமாறும் இல்லாவிட்டால் இராமன் போர் தொடுக்க வேண்டி இருக்கும் என்பதனையும் தூதுவனாகத் தெரிவிக்கிறார். தூதுவனை மதியாத இராவணன், அனுமனின் வாலில் தீ வைக்க, அங்கிருந்து தப்பிய அனுமன் இலங்கைத் தலைநகரத்தையே தன் வாலில் இருந்த தீயால் எரிந்து சாம்பலாகும்படி செய்து விட்டுத் திரும்புகிறார். இலங்கையில் இருந்து திரும்பியவுடன் இராமனைச் சந்தித்து, "கண்டேன் சீதையை" என்கிற நற்செய்தியையும், இராவணன் சமாதானத்திற்கு உடன்படாததையும் தெரிவிக்கிறார்.அனுமன் "சொல்லின் செல்வன்" எனவும் அழைக்கப்படுகிறார். பின்னர் போர் மூள்கிறது. போரில், சஞ்சீவினி மலையையே தனது கரத்தால் தூக்கி வந்து போரிலே மயக்கமுற்றவர்கள் நினைவு திரும்பிட வழி வகுத்ததாகவும் இராமாயணம் சொல்கிறது.
அனுமன்–இராமன் முதற் சந்திப்பு
இராமனும் இலக்குவனும் சுக்ரீவனின் இருப்பிடத்திற்கு அருகாமையில் வந்து கொண்டு இருக்கையில், அவர்கள் உண்மையில் யாரெனக் கண்டுகொள்ள, சுக்ரீவன் அனுமனை அனுப்புகிறான். அனுமன் அந்தண வேடத்தில் இராம இலக்குவனை அடைந்து அவர்கள் யாரென வினவுகிறான். இராமன் தாங்கள் யாரெனக் கூறத் தொடங்கியதுமே, அனுமன் இராமன் காலில் வீழ்ந்து தன்னை அனுமன் என அறிவிக்க, இராமன் அனுமனைக் கட்டித் தழுவிக் கொள்கிறார். அப்போது தொடங்கும் இராமன்–அனுமன் நட்பு எப்போதும் என்றென்றும் நிலைத்து திகழ்கிறது. அனுமனின் இதயத்தில் இராமன் எப்போதும் ஒளி வீசித் திகழ்கிறார்.
அனுமனது உருமாறும் திறன்
இராமயணத்தில் பல இடங்களில் அனுமன் தனது உருவினை மாற்றிக் கொள்ளும் திறன் படைத்தவராக சொல்லப்படுகிறது. இராவணனின் மாளிகையில் சீதையைத் தேடும்கால் பூனை வடிவினில் தனது உருவினை மாற்றிக் கொள்கிறார். பின்னர், சீதையைக் கண்ட பின், ஒரு பெரிய மலை போல் தன் உருவினை மாற்றித் தனது திறனை சீதைக்கு காட்டுகிறார். இது போன்று உருவினை மாற்றிக் கொள்ளும் சித்திகளை அனுமன் தனது இளமைப் பிராயத்தில் சூரியக் கடவுளிடம் இருந்து பெற்றதாகச் சொல்லப்படுகிறது.
அனுமன் சஞ்சீவினி மலையைக் கொணர்ந்தது
போரில் இராமனது தம்பி இலக்குவன் காயங்களுடன் மூர்ச்சை அடைய, இலக்குவனைக் காப்பாற்ற சஞ்சீவினி மலையில் இருந்து மூலிகை மருந்தினைக் கொண்டு வருவதற்காக அனுப்பப் படுகிறார். இதை அறிந்த இராவணன் அனுமனுக்கு பல்வேறு தடைகளை ஏற்படுத்துகிறான். அனுமன் அவற்றைக் கடந்து சஞ்சீவினி மலையை அடைந்தார். ஆனால் அங்கு குறிப்பிட்ட மூலிகையினை அவரால் அடையாளம் கண்டு கொள்ள இயலவில்லை. அன்றைய தினம் முடிவடையும் முன் மூலிகையினைக் கொணர்ந்தால் தான் இலக்குவனைக் காப்பாற்ற இயலும் என்கிற தறுவாயில், அனுமன் பெரியதோர் உருக்கொண்டு, சஞ்சீவினி மலையினை அப்படியே அடியோடு பெயர்த்தெடுத்து, வானத்தில் பறந்து போர்க்களத்தினை வந்தடைகிறார். பின்னர் மலையில் இருந்து மூலிகை மருந்து இலக்குவனுக்குத் தரப்பட, இலக்குவன் உயிர் பிழைக்க, இராமன் பெருமகிழ்ச்சி கொண்டு, அனுமனை கட்டித் தழுவுகிறார். அனுமனைத் தனது தம்பிகளில் ஒருவராக அன்பொடு அறிவிக்கிறார்.<BR> அனுமன் சஞ்சீவினி மலையைத் தூக்கிக் கொண்டு அயோத்தி வழியே வானத்தில் பறந்து வருகையில் இராமனது தம்பி பரதன் யாரோ அரக்கன் ஒருவன் அயோத்தியைத் தாக்க வருகிறான் என்று நினைத்துக் கொண்டு அனுமனை நோக்கி அம்பினைத் தொடுகிறார். அம்பினில் இராமன் பெயர் இருப்பதைக் கண்டு, அனுமனைச் சும்மா இருக்க, அவ்வம்பு அனுமனது காலைத் துளைக்கிறது. உடனே வானத்தில் இருந்து கீழிறங்கி, பரதனிடம் அவன் தமையன் இலக்குவனைக் காக்கவே மலையைத் தூக்கிச் செல்வதாகச் சொன்னதைக் கேட்டதும் பரதன் தன் தவற்றை நினைத்து வருந்துகிறார். பதிலுக்குப் பரதன் தான் ஒரு அம்பினை இலங்கையை நோக்கி செலுத்தினால் அதில் அனுமன் அமர்ந்து எளிதாக இலங்கையை அடையலாமே என்கிறார். அனுமனோ அதை மறுத்துவிட்டு, அடிபட்ட காலுடனே இலங்கையை நோக்கி விரைகிறார்.
அனுமன் தனது இதயத்தைத் திறந்து காட்டுதல்
இராவண வதம் முடித்து இராமன் முதலானோர் அயோத்தி திரும்பி இராமன் முடி சூட்டிய பின், தனக்கு உதவி செய்தவர்களுக்கு தக்க பரிசுகளை வழங்கிக் கொண்டிருந்தார். அப்போது இராமன் அருகே யாதொரு பரிசினையும் எதிர்பாராத அனுமன் வர, இராமன் அனுமனை ஆரத் தழுவிக்கொண்டு, அனுமன் செய்த உதவிகளுக்கெல்லாம் எப்பரிசினாலும் ஈடுகட்ட முடியாது எனப் புகழ்கிறார். அக்கணம் சீதையோ ஏதாவது ஒரு பரிசினை தங்கள் நினைவாக அனுமனுக்கு தர வேண்டுமன விழைந்து, தன் கழுத்தில் அணிந்திருந்த இரத்திங்கள் பதித்த விலை உயர்ந்த மாலையைப் பரிசளிக்கிறார். அதை பெற்றுக்கொண்ட அனுமன், அந்த மாலையில் பதித்திருந்த இரத்தினங்களை வெளியே எடுத்து அதில் இராமர்-சீதை தெரிகிறார்களா எனப் பார்க்கிறார். ஏனெனில் இராமர் சீதையை விட அவருக்கு உயர்வானது வேறொன்றுமில்லை. இதை அறியாத ஒரு சிலர் அனுமனைப் பார்த்து நகைக்க, அனுமனோ அனைவரும் அறியும் வண்ணம் தனது மார்பினைத் திறந்து அதில், தன் இதயத்தில் இராமர் சீதை வீற்றிருப்பதைக் காட்டுகிறார்.
மகாபாரதத்தில் அனுமன்
இராமயணத்தைப்போல மகாபாரதத்தில் அனுமன் முக்கிய கதைப்பாத்திரம் இல்லை. ஆனால் பாண்டவர்களில் ஒருவனான பீமனுக்கு ஒரு வகையில் அண்ணன் உறவு வருகிறது. பாண்டவர்கள் வனவாசத்தில் இருக்கும்போது, காட்டு வழியே பீமன் பயணிக்கும்போது, அங்கே வயோதிக குரங்கு ஒன்று படுத்துக் கொண்டிருக்க, அதன் வாலோ நீண்டு பீமன் நடந்து செல்லும் பாதையை அடைத்துக் கொண்டிருந்தது. பீமன் அதன் வாலை தள்ளி வைத்து விட்டு செல்லலாம் என எண்ணி, வாலைத் தூக்க யத்தனித்தான். ஆனால் சிறந்த பலசாலி எனப்பெயர் பெற்ற பீமனாலேயே அக்குரங்கின் வாலினை அப்புறப்படுத்த இயலவில்லை. பின்னர் பீமன், அது சாதரணக் குரங்கில்லை என உணர்ந்து, அக்குரங்கிடம் மிகுந்த மரியாதையுடன் யாரென வினவிட, அனுமன் தான் யாரென்பதை பீமன் அறியச் செய்கிறார்.<BR> குருக்ஷேத்திரப் போரில், அர்ஜூனனின் தேரில் பறக்கவிடப்பட்டிருந்த கொடியில் அனுமனின் உருவம் பொறிக்கப்பட்டிருந்தது. இது மானசீகமாக தேரின் பலத்தினைக் கூட்டியதாகச் சொல்வார்கள். கண்ணன் போர்க்களத்தில் பகவத் கீதையினை அர்ஜூனனுக்கு உபதேசித்தபோது, அனுமனும் கொடி வழியாக கேட்டதாகச் சொல்லப்படுகிறது. போர் நிறைவடைந்தபின், அர்ஜூனனும், கண்ணனும் தேரில் இருந்து கீழே இறங்கியபின், கண்ணன் அனுமனிடம் இதுவரை தேரின் கொடியாக இருந்தமைக்கு நன்றி சொல்லிட, உடனே அனுமன் தன் உருவினைக் காட்டி, கண்ணனை வணங்கி விட்டு, கொடியில் இருந்து மறைந்து விடுகிறார். அனுமன் மறைந்தவுடனேயே, தேர் எரிந்து சாம்பலாகி விடுகிறது. இதைக்கண்டு அதிர்ச்சியுற்ற அர்ஜூனனைப் பார்த்து கண்ணன், "அர்ஜூனா, இதுவரை போரினில், இத்தேரின் மேல் வீசப்பட்ட அனைத்து கொடிய பாணங்களையும் தாங்கி நின்றது என்றால், அதற்கு நானும் அனுமனும் இத்தேரினில் இருந்ததுவே காரணம். இல்லாவிட்டால், இத்தேர் எப்போதோ அப்பாணங்களின் சக்தியினால் எரிந்து போயிருக்கும்" என்றார்.
அனுமர் உருவங்கள்
அனுமர் உருவச் சிலைகள் பல்வேறு உருவங்களில் வணங்கப்படுகிறார். வீரகோலம், நின்றக் கோலம், யோகக் கோலம் போன்ற உருவங்களில் அனுமர் சிலைகள் வைக்கப்படுகின்றன.
அனுமனுக்கான கோயில்கள்
இந்து சமயக் கோயில்களில் அனுமருக்கு தனிச்சன்னதிகளும், சிற்பங்களும் அமைந்துள்ளன. வைணவக் கோயில்களில் இராமர் சன்னதி முன்பு வணங்கியபடி இவரது உருவச்சிலைகள் அமைக்கப்படுகின்றன.
தனிக்கோயில்கள் பெருமளவு அனுமருக்காக உருவாக்கப்பட்டுள்ளன. இவர் இராமாயணத்தில் விஸ்வரூபம் எடுத்தமையால், பல கோயில்கள் பெரிய சிலைகள் வைக்கப்படுகின்றன.
தமிழ்நாட்டில் நாமக்கல்லில் இருக்கும் 18 அடி உயர அனுமன் சிலை மிகவும் புகழ் பெற்றது. காசியிலும் அனுமனுக்குத் தனியான கோயில் உண்டு.உலகிலேயே மிக உயரமான அனுமன் சிலை, ஆந்திர மாநிலம் ஹைதராபாத்தில் உள்ளது .இது 135 அடி ஆகும்.
அனுமான் பிறப்பிடம் குறித்த சர்ச்சைகள்
கர்நாடகா மாநிலம் அம்பி அருகே அமைந்த அஞ்சனாத்திரி மலையே இதுவரை அனுமாரின் பிறப்பிடமாக கொண்டாடப்பட்டு வந்தது. இந்நிலையில் திருப்பதி திருமலை தேவஸ்தான நிர்வாகம் அனுமார், திருமலையில் உள்ள அஞ்சானத்திரி மலையில் பிறந்ததாக அறிக்கை வெளியிட்டது. இதனை கிஷ்கிந்தா தேவஸ்தான நிர்வாகிகள் மறுத்து, அனுமார் கிஷ்கிந்தையில் பிறந்ததற்கான இதிகாச, புராணங்கள் மற்றும் மற்றும் சமய இலக்கியச் சான்றுகளை வெளியிட்டுள்ளனர். இதற்கு திருப்பதி திருமலை தேவஸ்தான்ம் பதில் அளிக்க வேண்டும் என்றும் கூறியுள்ளது.
மேற்கோள்கள்
பகுப்பு:இந்துக் கடவுள்கள் பகுப்பு:இராமாயணக் கதைமாந்தர்கள் பகுப்பு:மகாபாரதக் கதை மாந்தர்கள்
சிலிக்கோவெப்ப வினைகள்
சிலிக்கோவெப்ப வினைகள் (Silicothermic reactions) என்பவை உயர் வெப்பநிலைகளில் (800-1400° செல்சியசு) சிலிக்கானை ஒடுக்கும் முகவராகப் பயன்படுத்தும் வினைகளைக் குறிக்கும். மக்னீசியம் தாதுக்களில் இருந்து மக்னீசியம் உலோகத்தைப் பிரித்தெடுக்க உதவும் பிட்கியான் செயல்முறையை இதற்கு உதாரணமாகக் கூறலாம். போல்சனோ செயல்முறை, மக்னெவெப்பச் செயல்முறை உள்ளிட்டவை பிற உதரணங்களாகும். இவை மூன்றும் மக்னீசியம் உற்பத்தி செய்யும் வர்த்தக முறைகளாகும்.
இரண்டாம் உலகப் போரின் போது மெக்னீசியம் உற்பத்திக்கான சிலிக்கோவெப்ப செயல்முறை வணிகரீதியாக கனடாவில் உருவாக்கப்பட்டது.
மேற்கோள்கள்
பகுப்பு:உலோகவியல் பகுப்பு:வேதி வினைகள் பகுப்பு:சிலிக்கான் வேதியியல்
அந்தேரிப்பட்டி ஊராட்சி
அந்தேரிப்பட்டி ஊராட்சி (Antheripatti Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள மத்தூர் வட்டாரத்தில் அமைந்துள்ளது. இந்த ஊராட்சி, ஊத்தங்கரை சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3454 ஆகும். இவர்களில் பெண்கள் 1684 பேரும் ஆண்கள் 1770 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மத்தூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
கன்பூசியசு அமைதிப் பரிசு
கன்பூசியசு அமைதிப் பரிசு(Confucius Peace Prize)உலக அமைதிக்குப் பாடுபட்டோரை அடையாளம் கண்டு வழங்கிடவும் சீனத்தின் உலக அமைதி மற்றும் மனித உரிமை பார்வையை அறிவிக்கும் விதமாகவும் சீன மக்கள் குடியரசு "சீன கிராம கலைக்கழகம்" என்ற தனி அமைப்பின் மூலம் 2010ஆம் ஆண்டு நிறுவியுள்ள ஓர் உலகளாவிய பரிசாகும். இது 2010ஆம் ஆண்டின் அமைதிக்கான நோபல் பரிசு சீன அரசுக்கு இணக்கமற்ற லியூ சியாபோவிற்கு கொடுக்கப்படுவதற்கு எதிர்ப்பாக இந்தப் பரிசு நிறுவப்படுவதாக மேற்கத்திய ஊடகங்கள் கருதுகின்றன. சீனத்தின் புகழ்பெற்ற மெய்யியலாளர் கன்பூசியசின் பெயரில் நிறுவப்படும் இந்தப் பரிசை முதலில் நவம்பர் 17, 2010 அன்று வணிகர் லியூ சைகின் (Liu Zhiqin) பரிந்துரைத்திருந்தார்.
கன்பூசியசு அமைதிப் பரிசு முதன்முதலில் முன்னாள் சீனக் குடியரசு துணைத்தலைவர் லீன் சானிற்கு தாய்வானிற்கும் சீனாவிற்குமிடையே நல்லுறவுகள் வளர்த்தெடுத்தமைக்காகக் கொடுக்கப்படுகிறது. லீன் சான் பீஜிங்கில் நடைபெறவுள்ள இந்தப் பரிசு விழாவிற்கு வரமாட்டார் என மேற்கத்திய ஊடகங்கள் கருதுகின்றன. அவர் இப்பரிசை வென்றது குறித்து இன்னும் அறியவில்லை எனவும் அவ்வூடகங்கள் வெளியிடுகின்றன.
இப்பரிசை வென்றவருக்கு பணமாக ¥100,000 ($15,000) வழங்கப்படும்.
மேற்கோள்கள்
பகுப்பு:சீன விருதுகள் பகுப்பு:அமைதிப் பரிசுகள்
லாடாபுரம் புதுமாரியம்மன் கோயில்
லாடாபுரம் புதுமாரியம்மன் கோயில் தமிழ்நாட்டில் பெரம்பலூர் மாவட்டம், லாடாபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மகாத்மா காந்தி நினைவு கல்லூரி
மகாத்மா காந்தி நினைவுக் கல்லூரி (Mahatma Gandhi Memorial College) என்பது இந்தியாவின் கர்நாடகா மாநிலத்தின் உடுப்பி நகரத்தில் அமைந்துள்ள கலை, வணிகம் மற்றும் அறிவியல் கல்லூரி ஆகும். இக்கல்லூரி மணிப்பால் பொதுக் கல்வி அகாடமியால் நடத்தப்படுகிறது. கல்லூரி விளையாட்டு மற்றும் பாடநெறிக்கு அப்பாற்பட்ட பிற செயல்பாடுகளுக்கும் முக்கியத்துவம் அளிக்கிறது.
வரலாறு
மகாத்மா காந்தி நினைவுக் கல்லூரியை மருத்துவரும் கல்வியாளருமான டி.எம்.ஏ. பாய் 1949 ஆம் ஆண்டு தொடங்கினார். இக்கல்லூரி சென்னைப் பல்கலைக்கழகத்துடன் இணைந்து இயங்குகிறது.
கல்வித் திட்டங்கள்
கலை, வணிகம் மற்றும் அறிவியலில் பாடங்களில் பட்டப்படிப்புகளையும், மங்களூர் பல்கலைக்கழகம் உடன் இணைந்த ஜெர்மன் மொழி மற்றும் கணினி அறிவியலில் பட்டயப் படிப்புகளையும் வழங்குகிறது. தேசிய மதிப்பீடு மற்றும் அங்கீகார சபையின் முதல்நிலை அங்கீகாரத்தைப் கல்லூரி பெற்றுள்ளது.
ஆராய்ச்சி
கல்லூரியில் மூன்று ஆராய்ச்சி மையங்கள் உள்ளன; ஒன்று யக்சகானா மற்றும் மற்றொன்று இராட்டிர கவி கோவிந்தா பாய் ஆராய்ச்சி மையம். இம்மையம் துளு மொழி திட்டத்தைச் செயற்படுத்தி துளு மொழி அகராதியை வெளியிட்டது. கல்லூரி வளாகத்தில் நாட்டுப்புற கலை நிகழ்ச்சிகளுக்கான வட்டார வள மையம் ஒன்றும் உள்ளது.
வெளி இணைப்புகள்
பகுப்பு:கர்நாடகத்தில் கல்வி
முக்கேஷ் கண்ணா
thumb|Right|200px|முக்கேஷ் கண்ணா முக்கேஷ் கண்ணா ஒரு பிரபல இந்திய தொலைக்காட்சி மற்றும் திரைப்பட நடிகர். இந்தியாவில் மிகவும் பிரபலமான சக்திமான் தொடரில் நடிக்கிறார். பல திரைப்படங்களிலும் தொலைக்காட்சித் தொடர்களிலும் காவல்துறை அதிகாரியாக நடித்துள்ளார்.
பகுப்பு:இந்தித் திரைப்பட நடிகர்கள் பகுப்பு:வாழும் நபர்கள்
எச். எஸ். துரைசாமி
அரோகள்ளி சீனிவாசயா துரைசாமி (Harohalli Srinivasaiah Doreswamy) (பிறப்பு 1918 ஏப்ரல் 10) ஒரு இந்திய ஆர்வலரும் மற்றும் பத்திரிகையாளரும் ஆவார். இவர் இந்திய சுதந்திர இயக்கத்தில் ஒரு சுதந்திரப் போராட்ட வீரராக இருந்தார். இவர் ஏப்ரல் 2018 இல் தனது நூற்றாண்டு விழாவைக் கொண்டாடினர்.
ஆம்பகால வாழ்க்கை மற்றும் கல்வி
பிரித்தானிய இந்திய சாம்ராஜ்யத்தின் சுதேச மாநிலமான மைசூர் இராச்சியத்தில் அரோகள்ளி கிராமத்தில் எச். எஸ். துரைசாமி பிறந்தார். இவருக்கு ஐந்து வயதாக இருந்தபோது இவரது பெற்றோர் காலமான பிறகு இவரை அவரது தாத்தா சிறீ சாமன்னா என்பவர் வளர்த்தார். எச்.எஸ். சீதாராம் என்ற பெயரில் இவருக்கு ஒரு மூத்த சகோதரர் இருந்தார். பின்னர் இவர் சுதந்திர இந்தியாவில் பெங்களூரின் நகரத் தந்தையானார். இவரது தாத்தா ஒரு கிராம கணக்காளர் மற்றும் நியமிக்கப்பட்ட சட்டமன்ற உறுப்பினராக இருந்தார். தனது கிராமத்தில் ஆரம்பக் கல்வியை முடித்த இவர், பின்னர் உயர் கல்வியை முடிக்க பெங்களூருக்குச் சென்றார். தனது மேல்நிலைக் கல்விக்காக பெங்களூரு அரசு இடைநிலைக் கல்லூரியில் சேர்ந்தார். பின்னர் பெங்களூரு மத்திய கல்லூரியில் அறிவியல் இளங்கலைப் பட்டம் பெற்றார்.
சுதந்திர இயக்கம்
1942 சூனில் கல்வியை முடித்த பின்னர், பெங்களூருவில் உள்ள ஒரு உயர்நிலைப் பள்ளியில் கணிதம் மற்றும் இயற்பியல் கற்பிக்கத் தொடங்கினார். ஆகத்து மாதம், வெள்ளையனே வெளியேறு இயக்கம் தொடங்கியபோது, பிரித்தானிய இராச்சியத்தின் செயல்பாட்டை சீர்குலைப்பதற்காக பின்பற்றப்பட்ட ஒரு முறையாக உத்தியோகபூர்வ ஆவணங்களை எரிக்க அஞ்சல் பெட்டிகளிலும் பதிவு அறைகளிலும் சிறிய அளவிலான நேர வெடிகுண்டுகளை அமைப்பதில் இவர் ஈடுபட்டார். இவர் சில கூட்டாளிகளுடன் பழைய மைசூர் பிராந்தியத்தில் போராட்டங்கள் மற்றும் பொது வேலைநிறுத்தங்களை ஏற்பாடு செய்வதிலும் ஈடுபட்டார். ராஜா, மினெர்வா மற்றும் பின்னி ஆலைகள் ஆகிய மூன்று துணி ஆலைகளில் 14 நாள் பொது வேலைநிறுத்தத்தை ஏற்பாடு செய்வதில் சுதந்திரப் போராட்ட வீரரும் பொதுவுடைமை கட்சியின் தொழிற்சங்கத் தலைவருமான என்.டி.சங்கருடன் இவர் இணைந்து பணியாற்றினார். இதில் 8,000 தொழிலாளர்கள் பங்கேற்றனர். அதைத் தொடர்ந்து, பின்வரும் 3 முதல் 30 நாட்களுக்குள் இப்பகுதி முழுவதும் பல்வேறு தொழிற்சாலைகள் மற்றும் ஆலைகளில் வேலைநிறுத்தங்கள் நடந்தன. அந்த நேரத்தில் நிலத்தடியில் இருந்த ஏ.ஜி.ராமச்சந்திர ராவ் மற்றும் சர்தார் வெங்கடராமையா ஆகியோருடன் இவர் சங்கங்களை உருவாக்கினார்.
சுதந்திரத்திற்கு பிந்தைய நடவடிக்கைகள்
1950களில், பூமிதான இயக்கம் மற்றும் கர்நாடக ஐக்கியத்திற்கான இயக்கத்தில் பங்கேற்றார். 1975 ஆம் ஆண்டில், இந்திரா காந்தி இந்தியாவில் நெருக்கடி நிலையின் போது "ஒரு சர்வாதிகாரியைப் போல நடந்து கொண்டதற்காக" அவருக்கு எதிராக ஒரு போராட்டத்தைத் தொடங்குவதாக அச்சுறுத்திய கடிதத்தை அனுப்பிய பின்னர் இவர் நான்கு மாதங்கள் சிறையில் அடைக்கப்பட்டார்.
தனிப்பட்ட வாழ்க்கை
1950 ஆம் ஆண்டில், துரைசாமி அப்போது 18 வயதாக இருந்த லலிதாம்மா என்பவரை மணந்தார். லலிதாம்மா 2019 தி சம்பர் 17 அன்று தனது 89 வயதில் காலமானார்.
வெளி இணைப்புகள்
பகுப்பு:கன்னட மக்கள் பகுப்பு:காந்தியவாதிகள் பகுப்பு:மைசூர் மாவட்ட நபர்கள் பகுப்பு:வாழும் நபர்கள் பகுப்பு:1918 பிறப்புகள்
மலம்புழா சட்டமன்றத் தொகுதி
மலம்புழா சட்டமன்றத் தொகுதி, கேரள சட்டமன்றத்துக்கான தொகுதியாகும். இது பாலக்காடு மாவட்டத்தின்  பாலக்காடு வட்டத்திலுள்ள  அகத்தேத்தறை,  எலப்புள்ளி,  கொடு‌ம்பு,  மலம்புழை,  மருதறோடு,  முண்டூர்,  புதுசேரி,  புதுப்பரியாரம் ஆகிய ஊராட்சிகளைக் கொண்டது.
சான்றுகள்
பகுப்பு:கேரள சட்டமன்றத் தொகுதிகள் பகுப்பு:பாலக்காடு மாவட்டம்
பாட்டின் கூறுபாடுகள்
தொல்காப்பியம் அக்காலப் பாட்டுக்கு இலக்கணம் கூறுகையில் பாட்டு என்பது 34 கூறுபாடுகள் கொண்டது எனக் காட்டுகிறது. அவை:
அடிக்குறிப்பு
பகுப்பு:தொல்காப்பியம்
மாநில நெடுஞ்சாலை 124 (தமிழ்நாடு)
மாநில நெடுஞ்சாலை 124 அல்லது எஸ்.எச்-124 என்பது, இந்தியாவின் தமிழ்நாடு மாநிலத்தின் வேலூர் மாவட்டத்தில் பொன்னை என்னும் இடத்தையும், திருவல்லம் என்ற இடத்தையும் இணைக்கும் பொன்னை - திருவல்லம் சாலை ஆகும். இதன் நீளம் 16.4  கிலோமீட்டர்கள்.
களனிப் பள்ளத்தாக்குத் தொடருந்துப் பாதை
களனிப் பள்ளத்தாக்குத் தொடருந்துப் பாதை (Kelani Valley Railway Line, களனிவெளிப் புகையிரத சேவை) இலங்கையின் கொழும்பு மாவட்டத்தையும், கேகாலை, மற்றும் இரத்தினபுரி மாவட்டங்களின் சில பகுதிகளையும் இணைக்கும் தொடருந்துப் பாதை ஆகும். களனிவெளிப் பாதை முழுவதும் அகலம் கொண்ட ஒற்றைப் பாதையாகும்.
பாதை வழி
களனிவெளிப் பாதை கொழும்பு மருதானை தொடருந்து நிலையத்தில் இருந்து தென்கிழக்கு நோக்கிச் செல்கிறது. இது முக்கிய கொழும்பு புறநகர்களான நுகேகொடை, மகரகமை வழியாக சென்று கிழக்குப் பதிக்கு நகருகிறது. இது ஹோமகமையில் தெற்கு அதிவேக நெடுஞ்சாலையைக் கடந்து அவிசாவளையைச் சென்றடைகிறது.
இப்பாதையில் உள்ள முக்கிய தொடருந்து நிலையங்கள் கொழும்பு கோட்டை, மருதானை, நாரகேன்பிட்டி, நுகேகொடை, மகரகமை, பன்னிப்பிட்டி, கொட்டாவை, ஓமகமை, மீகொடை, பாதுக்கை, கொஸ்கமை, அவிசாவளை ஆகியனவாகும்.
குற்றகலப் பாதை
களனிவெளிப் பாதை பெருந்தோட்டங்களின் தேவைகளுக்காக குற்றகலப் பாதைப் பணிகள் 1899 ஆம் ஆண்டில் ஆரம்பிக்கப்பட்டு 1902 செப்டம்பர் 15 ஆம் நாள் கொழும்பில் இருந்து அவிசாவளை வரை சேவைக்கு விடப்பட்டது. 1903 செப்டம்பர் 14 இல் எட்டியாந்தோட்டை வரை சேவை நீடிக்கப்பட்டது. 1912 ஆம் ஆண்டில் இதன் கிளைப் பாதை ஒன்று அவிசாவளையில் இருந்து இரத்தினபுரி வரை 1912 சனவரி 15 இலும், பின்னர் டெலா வரை 1916 ஏப்ரல் 3 அன்றும், ஓப்பநாயக்க வரை 1919 மே 2 அன்றும் ஆரம்பிக்கப்பட்டது. அவிசாவளை - எட்டியாந்தோட்டைப் பாதை 1942 ஆம் ஆண்டில் மூடப்பட்டது. ஓமகமை - ஓப்பநாயக்க பாதை 1973 ஆம் ஆண்டில் மூடப்பட்டது.
1978 ஆம் ஆண்டில் அவிசாவளை வரையான சேவை மீண்டும் ஆரம்பிக்கப்பட்டது.
பாதை அகலப்படுத்தல்
1992-ஆம் ஆண்டில் குற்றகலப் பாதையை அகலப் பாதையாக மாற்றும் திட்டம் ஆரம்பிக்கபட்டது. 1996-ஆம் ஆண்டில் கொழும்பில் இருந்து அவிசாவளை வரை 58 கிமீ தூரம் பாதை அகலப்படுத்தப்பட்டது. அவிசாவளைக்கு அப்பாலான பாதைகள் முற்றாக மூடப்பட்டன. அவிசாவளைக்கும் எட்டியாந்தோட்டை, மற்றும் ஒப்பநாயக்கா வரையுமான பாதைகளில் தற்போது பாழடைந்த தொடருந்து நிலையங்களும், பாலங்களுமே காணப்படுகின்றன.
பென்டலா ஹரிகிருஷ்ணன்
}
பென்டலா ஹரிகிருஷ்ணன் (Pentala Harikrishna) செப்டம்பர் 12, 2001 ம் ஆண்டில் இந்தியாவின் இளம் வயது கிராண்ட்மாஸ்டரானவர் ஆவார்.
நூலகப்பணி (நூல்)
பின்புலம்
1949 சூலை 18 ஆம் நாள் தமிழ்நாடு பொதுக்கல்வித் துறையில் நூலகராகப் பணியில் சேர்ந்த வே. தில்லைநாயகம் 1949 - 1950 ஆம் கல்வியாண்டில் சென்னை பல்கலைக் கழகத்தில் நூலகவியலில் பட்டயம் பெற்றார். பின்னர் பொதுக் கல்வி இயக்குநரக நூலகராகப் பணியாற்றினார். 1958 நவம்பர் – திசம்பர் மாதங்களில் கோயமுத்தூர் பீளமேட்டில் தமிழ்நாடு அரசு நடத்திய மூன்றாவது முதியோர் இலக்கியப் பண்ணை பயிற்சிப் பட்டறையில் பங்கேற்றார். அங்கு கற்ற எழுத்து நுட்பத்தைப் பயன்படுத்தி தான் பணியாற்றும் துறை பற்றி நூலொன்று எழுத விழைந்தார். அவ்விழைவே 36 பக்கங்களைக் கொண்ட நூலகப்பணி என்னும் இந்நூல் ஆகும்.
அணிந்துரை
“நூலகப் பணி என்னும் இந்த நூல் நூலகப்பணிக்கு ஒரு பணி ஆகும். அளவில் சிறிது; ஆகையால், இதை எளிதில் படிக்கலாம். நடை மெலியது; இனிமை ஆனது; கருத்து நிரம்பியது; பொதுமக்கள் அறிய வேண்டியது…. சென்னை நூலாலயச் சட்டம் நன்கு நிறைவேறி எல்லா மக்களும் அதன் நன்மையைப் பெற இந்த நூல் ஒரு துண்டுகோல்.” என இந்திய நூலகவியலின் தந்தையெனவும் நூலகவியலின் ஐன்சுடின் எனவும் புகழப்படும் சீ. இரா. அரங்கநாதன் (S. R. Ranganathan) இந்நூலிற்கு 1960 சூன் 24 ஆம் நாள் அணிந்துரை வழங்கி இருக்கிறார்.
நூலமைப்பு
வேலய்யா என்னும் தாத்தாவும் அவர்தம் பெயரன் அருளப்பன் என்பவரும் நூல், நூலகம், நூலகப்பணி ஆகியவற்றைப் பற்றி (1) நேரம் ஆயிற்று!, (2) புத்தகம் எப்படி வந்தது?, (3) நூலகம் வளர்ந்த கதை!, (4) நூலகம் எப்படி இயங்குகிறது?, (5) சென்னை நூலகப் பணி! என்னும் ஐந்து இயல்களில் உரையாடுவதைப் போல இந்நூல் அமைக்கப்பட்டு இருக்கிறது.
புத்தகம் எப்படி வந்தது?
இந்த இயலில் மொழி எப்படி பிறந்தது, எழுத்து எப்படி உண்டாயிற்று, காகிதம் எப்படி உருவாயிற்று என்பன விளக்கப்பட்டு இருக்கின்றன.
நூலகம் வளர்ந்த கதை
மனிதர்கள் கல்லில் எழுதி, களி மண்ணில் எழுதி, ஓலைச்சுவடியில் எழுதி, கூடுகளில் வைத்து அடுக்குகளில் அடுக்கி வைத்தனர். அவ்விடம் ஏடு பார்த்து ஏட்டைப் படியெடுக்கும் இடமாக இருந்தது. பின்பு அவ்விடம் சுவடிகளைச் சேர்த்து வைக்கும் இடமாக மாறியது. காலம் மாறியது. காகிதம் வந்தது. அச்சு வந்தது. நூல்கள் அச்சாகி வெளிவந்தன. அவை அனைவருக்கும் கிடைக்க வேண்டும் என்பதற்காக நூலகம் பிறந்தது என்பதனை மூன்றாவது இயல் விளக்குகிறது.
நூலகம் எப்படி இயங்குகிறது?
ஒரு நூலகம் எங்கு இருக்க வேண்டும், அதில் எத்தகு நூல்கள் இருக்க வேண்டும். அதன் நூலகர் எப்படிப்பட்டவராக இருக்க வேண்டும், அதன் அன்றாட நடைமுறை எவையெவை என்பதனை இந்த இயல் விளக்குகிறது.
சென்னை நூலகப் பணி
1948ஆம் ஆண்டில் சென்னை மாநில நூலகச் சட்டம் இயற்றப்பட்டது. அச்சட்டத்தின்படி எப்படி தமிழகத்தில் நூலகத்துறை கட்டமைக்கப்பட்டு இருக்கிறது, அத்துறைக்கான நிதி எவ்வாறு திரட்டப்படுகிறது என்பதனை எடுத்துரைக்கிறது இந்த இயல்.
வெளி இணைப்பு
நூலகப்பணி என்னும் இந்நூலின் எண்மப்படி (Digital copy)
சிலி உச்ச நீதிமன்றம்
சிலி உச்ச நீதிமன்றம் சிலி தலைநகர் சான் டியேகோ (சிலி) யில் உள்ளது.
நீதிமன்றத்தின் அரசியலமைப்பு
இந்த நீதிமன்றம் சிலி அரசியலமைப்பு சட்டத்தின் படி கட்டமைக்கப்பட்டது. நீதிமன்றத்தின் உட்கார்ந்த உறுப்பினர்களால் தயாரிக்கப்பட்ட ஐந்து தேர்வுகளின் பட்டியலிலிருந்து உச்ச நீதிமன்றத்தின் உறுப்பினர்கள் ஜனாதிபதியால் நியமிக்கப்படுகின்றனர். மேல்முறையீட்டு நீதிமன்றங்களில் இருந்து தேர்வு செய்யப்பட்ட இரண்டு மூத்த நீதிபதிகள் இருக்க வேண்டும்; மற்ற மூன்று நீதித்துறை அனுபவம் இல்லை. ஜனாதிபதியின் தேர்வு செனட்டில் மூன்றில் இரண்டு பெரும்பான்மையினரால் அங்கீகரிக்கப்பட வேண்டும். குறைந்தபட்சம் ஐந்து நீதிபதிகளின் அறைகள், மிக மூத்த உறுப்பினர்களால் தலைமை தாங்கப்படுகின்றன,
நீதிபதிகள்
உச்சநீதிமன்ற நீதிபதிகள் குறைந்தபட்சம் 36 வயதாக இருக்க வேண்டும். நியமிக்கப்பட்டவர் ஒரு முறை யவாது சிலி நாட்டின் உயர் நீதிமன்றத்தில் பணியற்றி  இருக்க வேண்டும். ஓய்வு பெறும் வயது 75.
உச்சநீதிமன்றம் மினிஸ்ட்ரோஸ் என அழைக்கப்படும் இருபத்தி ஒன்பது உறுப்பினர்களைக் கொண்டுள்ளது. உச்சநீதி மன்றத்தின் தலைவர் என்ற இரண்டு ஆண்டு கால சேவைக்கு ஒரு உறுப்பினர் தேர்ந்தெடுக்கப்படுகிறார்.
நீலக் காட்டுமான்
நீலக் காட்டுமான் ( Blue wildebeest, வெள்ளை-தாடி காட்டுமான்)  என்பது ஒரு பெரிய மறிமான் மற்றும் காட்டுமானின் இரண்டு வகைகளில் ஒன்றாகும். இது கான்னோசீட்ஸ் பேரினம் மற்றும் மாட்டுக் குடும்பம் என வகைப்படுத்தபட்டுள்ளது. மேலும் இது வகைபிரித்தலில் கருப்புக் காட்டுமானுடன் நெருக்கமாக உறவைக் கொண்டுள்ளது. நீலக் காட்டுமான் ஐந்து துணையினங்களைக் கொண்டிருப்பதாக அறியப்படுகிறது. இந்த அகன்ற தோள்கள் கொண்ட மறிமான், ஒரு தனித்துவமான, வலுவான முன்னிறங்கிய தாடையும், கனமான தோற்றத்தையும் கொண்டுள்ளது. நீலக் காட்டுமான்கள் பழுப்பு நிறத்தில் பிறக்கின்றன, மேலும் அவை 2 மாத வயதில் முதிர்ந்த மான்களின் நிறத்தைப் பெறத் தொடங்குகின்றன. பெரிய மான்கள் ஆழ்ந்த மாக்கல் அல்லது நீல-சாம்பல் முதல் வெளிர் சாம்பல் அல்லது சாம்பல்-பழுப்பு வரையிலான நிறத்தில் இருக்கும். இந்த மான்களில் இரண்டு பாலினத்தவையும் ஒரு சோடி வளைந்த பெரிய கொம்புகளைக் கொண்டுள்ளன.
நீலக் காட்டுமான்கள் அங்கோலா, போட்சுவானா, எசுவாத்தினி, கென்யா, மொசாம்பிக், தென்னாப்பிரிக்கா, தன்சானியா, சாம்பியா, சிம்பாப்வே ஆகிய நாடுகளை பூர்வீகமாகக் கொண்டவை. ஆனால் தற்காலத்தில் இது மலாவியில் அற்றுவிட்டது. ஆனால் நமீபியாவில் வெற்றிகரமாக மீண்டும் அறிமுகப்படுத்தப்பட்டுள்ளது. நீலக் காட்டுமான்கள் வாழும் தெற்கு எல்லையாக ஆரஞ்சு ஆறும், மேற்கு எல்லையாக விக்டோரியா ஏரி மற்றும் கென்யா மலையாக உள்ளது. நீலக் காட்டுமான் காப்பகங்கள், காடுகள், தனியார் வேட்டை விளையாட்டு பண்ணைகள் போன்றவற்றில் அறிமுகப்படுத்தபட்டு பரவலாக உள்ளது. எனவே, பன்னாட்டு இயற்கைப் பாதுகாப்புச் சங்கத்தால் நீலக் காட்டுமான்கள் தீவாய்ப்புக் கவலை குறைந்த இனமாக வகைபிரிக்கபட்டுள்ளது. இவற்றின் எண்ணிக்கை சுமார் 1.5 மில்லியன் என மதிப்பிடப்பட்டுள்ளது. மேலும் இவற்றின் எண்ணிக்கைப் போக்கு சீராக உள்ளது.
வகைபிரித்தல் மற்றும் பெயரிடுதல்
நீலக் காட்டுமானை முதன்முதலில் ஆங்கிலேய இயற்கை ஆர்வலர் வில்லியம் ஜான் புர்செல் என்பவரால் 1823 இல் விவரிக்கப்பட்டது மேலும் அவர் இதற்கு கான்னோசெட்டஸ் டாரினஸ் (Connochaetes taurinus) என்ற அறிவியல் பெயரைக் கொடுத்தார். இது கொனோசீட்ஸ் பேரினத்தில் கருப்புக் காட்டுமானுடன் (C. gnou) உள்ளது. மேலும் இது மாட்டுக் குடும்பத்தில் வைக்கப்பட்டுள்ளது. Connochaetes என்ற இனப்பெயர் கிரேக்க வார்த்தைகளான κόννος, konnos, "தாடி", மற்றும் χαίτη, khaítē, "பாயும் முடி", "பிடரி மயிர்" ஆகியவற்றிலிருந்து உருவாக்கபட்டது. Taurinus என்ற சொல் கிரேக்க வார்த்தையான tauros என்பதிலிருந்து உருவானது, அதாவது காளை என்பதாகும். "ப்ளூ வைல்ட்பீஸ்ட் என்ற பொதுவான பெயர் அதன் உரோமத்தின் வெள்ளி-நீல பொலிவைக் குறிக்கிறது.
நீல, கருப்பு காட்டுமான்கள் தற்போது ஒரே பேரினத்தில் வகைப்படுத்தப்பட்டிருந்தாலும், முன்பு நீலக்காட்டுமான் கோர்கன் என்ற தனி பேரினமாக வகைப்படுத்தபட்டிருந்தது. இரண்டு உயிரினங்களுக்கிடையிலான பரிணாம உறவுகளைப் புரிந்துகொள்வதற்காக மேற்கொள்ளபட்ட மைட்டோடிக் குரோமசேம்கள் மற்றும் எம்டிடிஎன்ஏ பற்றிய ஆய்வில், இரண்டும் நெருங்கிய பைலோஜெனடிக் உறவைக் கொண்டிருப்பது கண்டறியப்பட்டது. இவை இரண்டும் ஒரு மில்லியன் ஆண்டுகளுக்கு முன்பு மரபியல் கிளைப்பால் வேறுபட்டன.
விளக்கம்
thumb| பிரேசிலின் [[சாவோ பாவுலோவில் உள்ள கால்நடை உடற்கூறியல் அருங்காட்சியகத்தில் ஒளிப்படம் எடுக்கப்பட்ட எலும்புக்கூடு]] thumb| கொம்புகளின் நெருக்கமான காட்சி இந்த இன மான்களின் உருவம் பார்க்க வேடிக்கையாக இருக்கும். சுருங்கிய நெற்றியும், அகன்று சற்று முன் இறங்கிய தாடையும், காட்டு எருதுக் கொம்பும், ஆட்டிற்கு இருப்பது போன்ற தாடியும், குதிரை உடலும், மெலிந்த கால்களும், சாய்ந்த நடையும், அடிக்கடி முனகுவதும் இந்த மானின் குணங்கள். இவை பால் ஈருருமைக் கொண்டுள்ளன. ஆண் மான்கள் பெண்க மான்களை விட பெரியதாகவும் கருமையாகவும் இருக்கும். நீலக் காட்டுமான் பொதுவாக 170–240 செமீ (67–94 அங்குலம்) தலை மற்றும் உடல் நீளம் கொண்டவை. இந்த இனத்தின் சராசரி உயரம் 115–145 செமீ (45–57 அங்குலம்) ஆகும். ஆண் மான்களின் எடை பொதுவாக 165 முதல் 290 கிலோவாகவும், பெண் மான்களின் எடை 140 முதல் 260 கிலோ  வரை இருக்கும். இவற்றின் ஒரு சிறப்பியல்பு அம்சமானது இவற்றிற்கு உள்ள நீண்ட, கருப்பு நிற வால் ஆகும். இது 60-100 செமீ (24-39 அங்குலம்) நீளம் கொண்டது. இந்த இனத்தின் பிற அனைத்து அம்சங்களும் அடையாளங்களும் இருபாலருக்கும் சமச்சீராக இருக்கும். இவற்றின் சராசரி ஆயுட்காலம் காடுகளில் 20 ஆண்டுகள் மற்றும் சிறைப்பிடிக்கப்பட்டு வளருக்கப்படும் இடங்களில் 21 ஆண்டுகள் ஆகும். அறியப்பட்ட மிகப் நீண்டகாலம் உயிர் வாழ்ந்த சிறைப்பிடிக்கப்ப மான் ஒன்று 24.3 ஆண்டுகள் வாழ்ந்தது.
கொம்புகள்
இரு பாலினத்திற்கும் ஒரு சோடி பெரிய கொம்புகள் உள்ளன. அவை அடைப்புக்குறி போன்ற வடிவத்தில் உள்ளன. இவை வெளிப்புறமாக பக்கவாட்டில் நீண்டு, மேல்நோக்கியும் உள்நோக்கியும் வளைந்திருக்கும். ஆண் மான்களில், கொம்புகள் 83 செமீ (33 அங்குலம்) நீளமும், பெண் மான்களின் கொம்புகள் 30-40 செமீ (12-16 அங்குலம்) நீளமும் இருக்கும். இது ஒரு மறிமானாக இருந்தாலும், மாடுகளின் பல்வேறு பண்புகளைக் கொண்டுள்ளது. எடுத்துகாட்டாக, கொம்புகள் ஆப்பிரிக்க  பெண் எருமையின் கொம்புகளை ஒத்திருக்கும். மேலும், கொம்பின் கனமான அமைப்பு பெரிய முன்பகுதிகள் போன்றவை இதற்கு மாட்டின் தோற்றத்தை அளிக்கிறது.
சூழலியல் மற்றும் நடத்தை
thumb| நிகோரோங்கோரோ எரிமலைவாயில் மேய்ந்து கொண்டிருக்கும் வரிக்குதிரை மற்றும் நீலக் காட்டுமான்கள் நீலக் காட்டாமான்கள் பெரும்பாலும் காலை மற்றும் பிற்பகல் வேளைகளில் சுறுசுறுப்பாக இருக்கும். பகலின் வெப்பமான நேரங்கள் ஓய்வில் இருக்கும். இந்த மிகவும் சுறுசுறுப்பான மற்றும் எச்சரிக்கை உணர்வு மிக்க விலங்குகள் மணிக்கு 80 கிலோமீட்டர் வேகத்தில் ஓடும். ஓடும்போது தங்கள் வால்களை அசைத்து, தலையைத் தூக்கியபடி ஓடும். செரெங்கேட்டி தேசிய பூங்காவில் நீலக் காட்டுமான்களின் செயல்பாடு குறித்த ஆய்வில், இந்த விலங்குகள் தங்களுடைய மொத்த நேரத்தின் பாதிக்கு நேரத்துக்கு மேல் ஓய்வுக்காகவும், 33% மேய்ச்சலுக்கும், 12% நகரவும் (பெரும்பாலும் நடைபயிற்சி), சமூக தொடர்புகளுக்கு கொஞ்சம் செலவிடுவது தெரியவந்தது. இருப்பினும், வெவ்வேறு வயது மற்றும் பாலின குழுக்களிடையே இதில் வேறுபாடுகள் இருக்கின்றன.
காட்டுமான்கள் பொதுவாக தங்கள் வகையான மற்ற விலங்குகளுடன் நெருக்கமாக ஓய்வெடுக்கிறது மேலும் தளர்வு மிக்க மந்தைகளாக இடம்பெயர்கின்றன. இளம் ஆண் மான்கள் ஒரு மந்தையாக சேர்கின்றன. சுமார் 90% ஆண் குட்டிகள் அடுத்த இனச்சேர்க்கை காலத்திற்கு முன் இளம் மான் மந்தைகளுடன் இணைகின்றன. கிடாக்கள் நான்கு அல்லது ஐந்து வயதில் பிராந்தியத்தை ஆதிக்கம் செலுத்துபவையாக மாறி, மிகவும் சத்தமிடுபவையாகவும், சுறுசுறுப்பானவையாகவும் மாறும். கிடாக்கள் ஒன்றுக்கொன்று நெருக்கமாக இருப்பதை ஏற்றுக் கொள்ளும் மேலும் ஒரு சதுர கிலோமீட்டர் (0.39 சதுர மைல்) சமவெளியில் 270 காளைகள் தங்கக்கூடும். பொதுவாக, நீலக் காட்டுமான்கள் இரவில் சில முதல் ஆயிரக்கணக்கானவை சேர்ந்த குழுக்களாக ஓய்வெடுக்கின்றன. இவற்றுக்கு இடையே குறைந்தபட்சம் 1-2 மீ (3-7 அடி) இடைவெளி இருக்கும் (தாயும் குட்டிகளும் நெக்கமாக இருக்கலாம்). சிங்கங்கள், சிவிங்கிப்புலிகள், சிறுத்தைகள், ஆப்பிரிக்க காட்டு நாய்கள், கழுதைப்புலிகள், முதலைகள் போன்றவற்றிக்கு இவை முக்கிய இரையாகும்.
பெண் குட்டிகள் தங்கள் வாழ்நாள் முழுவதும் தங்கள் தாய் மற்றும் மந்தையுடன் தொடர்புடைய பெண் மான்களுடன் இருக்கும். ஒரு மந்தையிலுள்ள பெண் மான்களில் இளம் மான்கள் முதல் வயதான மான்கள் வரை என பல வயதுடையவை இருக்கும். ஈரமான காலங்களில், பெண் மான்கள் பொதுவாக மந்தையை புற்களின் செழுமை உள்ள பகுதிகள் மற்றும் வேட்டையாடிகளைத் தவிர்க்கக்கூடிய பகுதிகளை நோக்கி அழைத்துச் செல்லும். புதிதாகப் பிறந்த குட்டிகள் உயிர்வாழ்வதற்கான அதிக வாய்ப்புகள் இருப்பதையும், அதிக சத்தான பாலைப் பெறுவதையும் இது உறுதிப்படுத்துகிறது.
கிடாக்கள் தங்கள் பிரதேசத்தின் எல்லைகளை சாணக் குவியல்கள், அவற்றின் வாசனை சுரப்பிகள் மற்றும் சில நடத்தைகள் மூலம் குறிக்கின்றன. ஒரு பிராந்தியத்தை ஆதிக்கும் செலுத்தும் ஆண் மான் பயன்படுத்தப்படும் உடல் மொழியானது நிமிர்ந்த தோரணையுடன் நிற்பது, அடிக்கடி சாணமிடுதல், உருட்டல் மற்றும் ஒலித்தல் மற்றும் "கா-நூ" என்ற ஒலியை எழுப்புதல் ஆகும்.
உணவுமுறை
நீலக் காட்டுமான்கள் ஒரு தாவர உண்ணி ஆகும். இது பொதுவாக வெட்டவெளியில் வளரும் குறுகிய புற்களையும், சவன்னா புல்வெளிகளிலும் சமவெளிகளிலும் காணப்படும் கார மண்ணையும் முதன்மையாக உண்ணும். இந்த விலங்குக்கு உள்ள அகன்ற வாய் அதிக அளவு குட்டையான புல்லை உண்ண ஏற்றதாக உள்ளது. மேலும் இது இரவும் பகலும் மேய்கிறது. புல் பற்றாக்குறையாக இருக்கும் போது, இது புதர்கள் மற்றும் மரங்களின் தழைகளை உண்ணும். பொதுவாக காட்டுமான்கள் இருக்கிமிடத்தில் சமவெளி வரிக்குதிரைகளும், தீக்கோழிகளும் காணப்படுகின்றன. ஒன்றுக்கொன்று அதிமகாக ச்ண்டையிடாம்ல ஒற்றுமையாக வாழ்கின்றன. முடிந்தவரை, காட்டுமான் நாள்தோறும் இருமுறை நீரருந்த விரும்புகிறது. மேலும் இதன் வழக்கமான நீர் தேவை காரணமாக, இது பொதுவாக ஈரமான புல்வெளிகள் மற்றும் நீர் ஆதாரங்கள் உள்ள பகுதிகளில் வசிக்கிறது. நீலக் காட்டுமான் ஒன்று முதல் இரண்டு நாட்களில் 9 முதல் 12 லிட்டர் தண்ணீர் குடிக்கும். இவ்வாறு இருந்தபோதிலும், இவை வறண்ட கலகாரி பாலைவனத்திலும் வாழக்கூடியனவாக உள்ளன. அங்கு முலாம்பழம் மற்றும் தண்ணீரை சேமிக்கும் வேர்கள் மற்றும் கிழங்குகளிலிருந்து போதுமான தண்ணீரைப் பெறுகின்றன.
இனப்பெருக்கம்
இடது|thumb| இரண்டு ஆண் நீலக் காட்டுமான்கள் தங்கள் ஆதிக்கத்திற்காக போராடுகின்றன thumb| ஒரு பெண் மானும், அதன் குட்டியும் ஆண் நீல காட்டுமான்கள் சுமார் 2 வயதில் பாலியல் முதிர்ச்சியடைகின்றன. அதே சமயம் பெண் மான்களுக்கு போதுமான ஊட்டச்சத்து இருந்தால் அவற்றால் 16 மாதங்களில் கருத்தரிக்க முடியும். இனச்சேர்க்கை காலம், சுமார் 3 வாரங்கள் நீடிக்கும். இது மழைக்காலம் முடியும் காலத்தோடு ஒத்துப்போகிறது. இதன் பொருள் விலங்குகள் நல்ல நிலையில் இருப்பதும், உண்ண அதிக சத்தான புதிதாக வளர்ந்த புற்கள் கிடைப்பதும் ஆகும். இனச்சேர்க்கை காலம், அல்லது பாலுணர்வு எழுச்சியானது, பொதுவாக முழு நிலவின் இரவில் தொடங்குகிறது. இதற்கு காரணம் சந்திர சுழற்சி இனப்பெருக்கத்தில் தாக்கத்தை ஏற்படுத்துகிறது என்று கருதப்படுகிறது. இந்த நேரத்தில், ஆண் மான்களில் ஆண்மையியக்குநீர் உற்பத்தி உச்சத்தை அடைகிறது. இதன் விளைவாக பாலுறவுக்கான அழைப்பு மற்றும் நடத்தை அதிகரிக்கிறது. இந்த நேரத்தில் பாலுறவுக்காக ஆன் மான்கள் உற்சாக செயல்பாடுகள் பெண் மானை சினைப்பருவச் சுழற்சிக்குள் வரத் தூண்டும்.
ஆண்மான்கள் பெண் மான்களுக்காக போட்டியிடும்போது அவற்றுக்கிடையில் போட்டி ஏற்படுகிறது. அவை மோதும்போது, முழங்கால்களை வளைத்து ஒன்றொயொன்று எதிர்கொண்டு, கொம்புகளால் மோதுகின்றன. இறுதியில் தனது ஆதிக்கத்தை நிறுவியதும், ஒவ்வொரு ஆண் மானும் பெண் மானை தனது களத்திற்குள் இழுக்க முயற்சி செய்கிறன. ஆண் மான் விரைவில் பெண் மானுடன் உறவு கொள்ள முயற்சி செய்கிறது. அதை ஏற்றுக்கொள்ளும் பெண் மான் தன் வாலை ஒரு பக்கமாக ஒதுக்கிக் கொண்டு, புணர்தல் நடைபெறும் போது அசையாமல் நின்று ஒத்துழைப்பு அளிக்கும். இனச்சேர்க்கை மீண்டும் மீண்டும் பல முறை நடக்கும். ஒரு நிமிடத்திற்குள் இரண்டு அல்லது அதற்கு மேற்பட்ட முறை நடைபெறக்கூடும். ஒரு பெண் மான் தனது பிரதேசத்தில் இருக்கும்போது ஆண் மான் சாப்பிடுவதில்லை, ஓய்வெடுப்பதில்லை, இந்த நேரத்தில், பெண் மான் ஆண் மானுடன் நெருக்கமாக இருக்கும். அடிக்கடி தனது தலையை கிடாயின் உடற்பகுதியில் தேய்த்து, அதன் ஆணுறுப்பை முகர்ந்து பார்க்கும். இணச்சேர்க்கைப் பருவத்தில், ஒரு பெண் மான் பல பிரதேசங்களுக்குச் சென்று பல்வேறு ஆண் மான்களுடன் இணையக்கூடும்.
இவற்றின் கர்ப்ப காலம் சுமார் 8.5 மாதங்கள் ஆகும். பெண் காட்டுமான்கள் தனியாகப் போய் பிரசவிக்காமல் கூட்டத்தின் நடுவில் பிரசவிக்கின்றன. இது பொதுவாக பகலின் நடுப்பகுதியில் நடகும். இது இரவு வருவதற்கு முன்பு புதிதாகப் பிறந்த குட்டி எழுந்து நின்று நடக்கத் தேவையான நேரத்தை அளிக்கிறது. ஏனென்றால் வேட்டையாடிகள் இரவு நேரத்தில் மிகவும் சுறுசுறுப்பாக இருக்கும். குட்டிகள் எடை பிறக்கும் சுமார் 19 கிலோ இருக்கும். மேலும் பொதுவாக பிறந்த சில நிமிடங்களில் தாங்களாகவே எழுந்து நிற்கும். வேட்டையாடிகளிடமிருந்து இருந்து தப்பிக்க, கன்றுகள் குறிப்பிடத்தக்க நேரம் தங்கள் தாயுடன் நெருக்கமாக இருக்கும், மேலும் அடுத்த ஆண்டு கன்று ஈனும் வரை குட்டிகள் பால்குடிக்கும். ஆண் குட்டிகள் சுமார் 8 மாதங்களில் தாயை விட்டு வெளியேறி மற்ற ஆண் குட்டிகளின் சேர்ந்து மந்தைகளை உருவாக்குகின்றன. பெரிய பெண் மந்தைகளில், 80% காட்டுமான் சந்ததிகள் முதல் மாதத்தில் உயிர் பிழைக்கின்றன, சிறிய கூட்டங்களில் 50% குட்டிகள் தப்பிப் பிழைக்கின்றன.
குறிப்புகள்
பகுப்பு:மறிமான்கள் பகுப்பு:தெற்கு ஆப்பிரிக்கப் பாலூட்டிகள்
பாகெலாலான்
பாகெலாலான் (மலாய் மொழி: Ba'kelalan; ஆங்கிலம்: Ba'kelalan) என்பது மலேசியா, சரவாக் மாநிலத்தில் லிம்பாங் பிரிவு, லாவாஸ் மாவட்டத்தில் உள்ள ஒன்பது கிராமங்களின் குழுமமாகும்.
இந்தக் கிராமக் குழுமம் மலிகான் பீட பூமியில் (Maligan Highlands); கடல் மட்டத்தில் இருந்து சுமார் 3,000 அடி (910 மீ) உயரத்தில் உள்ளது. இந்தோனேசியா கலிமந்தான் எல்லையில் இருந்து 4 கி.மீ. தொலைவிலும்; சரவாக் லாவாஸ் நகரத்தில் இருந்து 150 கி.மீ. தொலைவிலும் உள்ளது.
பாகெலாலானில் ஒன்பது கிராமங்கள் உள்ளன. இந்தக் கிராமங்களில் உள்ள மக்கள் அனைவரும் லுன் பாவாங் பழங்குடி இனத்தைச் சேர்ந்தவர்கள்.
பொது
பாகெலாலான் எனும் பெயர் கெலாலான் நதியின் (Kelalan River) பெயரில் இருந்து உருவானது. ’பா’ எனும் முன்சொல் லுன் பவாங் மொழியில் ஈரமான நிலங்கள் என்று பொருள். இரண்டும் சேர்ந்து பாகெலாலான் என்று ஓர் இடத்தின் பெயரானாது.
குளிர்ந்த மலைக் காலநிலையில், இங்கு ஆப்பிள், மாண்டரின் ஆரஞ்சு போன்ற பழ மரங்கள் வளர்க்கப் படுகின்றன. இங்கு அரிசியும் உற்பத்தி செய்யப்படுகிறது.
மேலும் மலை உப்பு அருகிலுள்ள மலைகளில் இருந்து கிடைக்கிறது. இந்தப் பகுதியில் வாழும் மக்கள் அனைவரும் கிறிஸ்தவ இனத்தைச் சேர்ந்தவர்கள்.
நிர்வாக அமைப்பு
மலிகான் மலைப் பகுதியில் அமைந்துள்ள பாகெலாலான் ஒன்பது கிராமங்கள்:
ஒரு கிராமம் என்பது தனித்தனி வீடுகளின் தொகுப்பாகும். ஒவ்வொரு கிராமத்திற்கும் ஒரு தலைவர் இருக்கிறார். அரசாங்க நியமனத்தால் தலைவர் பதவி உருவாக்கப்படுகிறது. அவருக்கு மாதச் சம்பளம் வழங்கப்படுகிறது.
ஒரு தலைவர் கிராமத்தின் பொதுவான விவகாரங்களைக் கையாள வேண்டும். மற்றும் ஒன்பது கிராமங்களின் விவகாரங்களை மேற்பார்வையிட ஒரு பிராந்திய தலைவர் அல்லது பெங்குலு உள்ளார். கிராம மக்களின் மேம்பாடு மற்றும் பூர்வீக மக்களின் வழக்குகளைக் கையாள்வது; இவை போன்ற விசயங்களைப் பற்றி விவாதிக்க அவர் வருடத்திற்கு இரண்டு முறை வருவார்.
பாகெலாலான் வானூர்தி நிலையம்
பாகெலாலானில் ஒரு வானூர்தி நிலையம் உள்ளது. அதன் பெயர் பாகெலாலான் வானூர்தி நிலையம். 19 இருக்கைகள் கொண்ட சிறிய விமானங்கள் பயன்படுத்தப் படுகின்றன.
வெளி இணைப்புகள்
பகுப்பு:சரவாக் பகுப்பு:மலேசிய நகரங்கள்‎ பகுப்பு:சரவாக் நகரங்கள்
எந்த மாதிரி? அட அந்தமாதிரி
பாடல் வரிகள்
ஈடுவைத்து ஈடுவைத்து நந்தலாலா -தமிழ் ஈழம் தரப்போகிறாவே நந்தலாலா ஆடும்வரை ஆடிவிட்டா நந்தலாலா -இப்போ ஆனையிறவு எங்களிடம் நந்தலாலா
ஊருக்குள்ளே போகப்போறோம் நந்தலாலா -இப்போ உள்ளதையும் தந்து போறா நந்தலாலா மாமனையே நம்பி நம்பி நந்தலாலா -இப்ப மாரடிச்சுக் கொள்ளிறாவாம் நந்தலாலா
அம்பகாமம் வந்து போனார் நந்தலாலா -இப்போ ஆட்டிலறி தந்து போனார் நந்தலாலா அம்மையாரே தந்துபோவார் நந்தலாலா -எங்கள் அம்பாறையும் வந்துதவும் நந்தலாலா
ஈடுவைத்து ஈடுவைத்து நந்தலாலா -தமிழ் ஈழம் தரப்போகிறாவே நந்தலாலா
வெளி இணைப்புகள்
பகுப்பு:ஈழப் போராட்டப் பாடல்கள்
முப்பதாண்டுப் போர்
முப்பதாண்டுப் போர் (1618–1648) என்பது ஒரு மதப்பின்னணி கொண்ட போர் ஆகத் தொடங்கியது. இது முக்கியமாக ஜெர்மனியிலேயே இடம்பெற்றாலும் பெரும்பாலான ஐரோப்பிய அரசுகள் இதில் ஈடுபட்டிருந்தன. புனித ரோமானிய பேரரசர் பெர்டினாண்ட் இரண்டாம் போமியா குடிமக்களின் மதம் சார்ந்த உரிமைகளை குறைக்க முயன்ற போது, புராட்டஸ்டன்ட் மக்களிடையே ஏற்பட்ட கிளர்ச்சியின் மூலம் முப்பது ஆண்டுகள் போர் (1618-48) தொடங்கியது. இந்தப் போரில் ஐரோப்பாவின் முக்கிய சக்திகளான, சுவீடன், பிரான்சு, இசுபெயின் மற்றும் ஆஸ்திரியா ஆகியவற்றையும் செருமானிய மண்ணில் போர் தொடுக்கும் பிரச்சாரங்களை நடத்தி உள்ளிழுத்துக் கொண்டது. இந்தப் போரினால் ஏற்பட்ட வீழ்ச்சியானது மத்திய ஐரோப்பாவின் மத மற்றும் அரசியல் வரைபடத்தை மாற்றியமைத்தது, பழைய உரோமானிய கத்தோலிக்கப் பேரரசிடம் குவிக்கப்பட்டிருந்த அதிகார மைய அரசியலிலிருந்து விடுபட்டு தனித்த இறையாண்மையைக் கொண்ட மாநிலங்களின் சமூகத்திற்கு வழிவகுத்தது. புனித ரோமப் பேரரசில் புரட்டஸ்தாந்தினருக்கும், கத்தோலிக்கருக்கும் இடையிலான போராகத் தொடங்கிய இப்போர் படிப்படியாக முழு ஐரோப்பாவும் தழுவிய அரசியல் போராக வளர்ச்சியுற்றது. முப்பதாண்டுப் போர், ஐரோப்பிய அரசியல் முன்னிலைக்காக போர்பொன்-ஹப்ஸ்பர்க் போட்டியின் தொடர்ச்சியாகும். இந்த அரசியல் போட்டி பிரான்சுக்கும், ஹப்ஸ்பர்க் அரசுகளுக்கும் இடையே மேலும் சண்டைகளை உருவாக்கியது.கூலிப்படை வீரர்களால் செய்யப்பட்ட அட்டூழியங்களின் ஒரு பகுதியாக அறியப்பட்ட இந்த யுத்தம் வெஸ்ட்பேலியாவின் அமைதியை உருவாக்கிய தொடர்ச்சியான ஒப்பந்தங்களுடன் முடிவடைந்தது.
பெரும்பாலும் கூலிப்படைகளின் மூலமே இடம்பெற்ற இப் போரினால் ஏற்பட்ட முக்கிய தாக்கம் முழுப் பகுதிகளிலுமே ஏற்பட்ட பேரழிவுகள் ஆகும். பஞ்சம், நோய்கள் என்பனவற்றினால் ஜெர்மானிய நாடுகளிலும், கீழ் நாடுகளிலும், இத்தாலியிலும் மக்கள் தொகை குறிப்பிடத்தக்க அளவு குறைந்தது. போரில் பங்கு பெற்ற பல நாடுகள் பெரும் பொருளாதார நெருக்கடிக்கு உள்ளாயின. போரை உருவாக்கிய சில பிணக்குகள் தீர்க்கப்படாமலேயே நீண்ட காலம் தொடர்ந்தன.
போரின் தொடக்கம்
செருமானிய லூதரனியம் லூதரனியர்கள் மற்றும் கத்தோலிக்கர்களிடையே நடைபெற்று வந்த போரை முடிவுக்குக் கொண்டுவந்த ஐந்தாம் சார்லசு, புனித ரோமானிய பேரரசர் கையெழுத்திட்ட ஆசுபெர்க்கின் அமைதி ஒப்பந்தம் (1555) டயட் ஆஃப் இசுபேயெரின் முடிவுகளை உறுதி செய்தது. ஆசுபெர்க்கின் அமைதி உடன்படிக்கை போர் பதற்றத்தினை ஒரு தற்காலிக முடிவுக்கு கொண்டு வந்த போதிலும்கூட, அடிப்படையில் இருந்த மதங்களுக்கிடையேயான சச்சரவுகளைத் தீர்த்துவைக்கவில்லை. தொடர்ந்து வந்த ஆண்டுகளில் செருமனி பின்பற்றிய சீர்திருத்தத் திருச்சபைகளின் ஒரு பிரிவான கால்வினிசத்தால் இப்பிரச்சனை இன்னும் சிக்கலானதாக மாறியது. இந்நிலை அப்பகுதிக்கு மூன்றாவது பெரிய நம்பிக்கை கோட்பாட்டை சேர்த்தது, ஆனால் ஆசுபெர்க் அமைதி உடன்படிக்கையின் விதிகளால் அதன் நிலைப்பாடு எந்த வகையிலும் அங்கீகரிக்கப்படவில்லை, கத்தோலிக்கம் மற்றும் லூதரனியம் மட்டுமே இரு பெரும் பிரிவுகளாக இருந்தன.
வெஸ்ட்ஃபாலியா அமைதி ஒப்பந்தம்
இந்த ஒப்பந்தம் ஆஸ்திரியாவிடமிருந்து சுவிசுக்கும், சுபெயினிடமிருந்து நெதர்லாந்திற்கும் சுதந்திரம் கிடைக்க உதவியது. ஜெர்மன் பிரதமர்கள் தங்கள் சுயாட்சியை பாதுகாத்துக் கொண்டனர். சுவீடன் தனது ஆளுகைக்கான நிலப்பகுதியையும், ரொக்கமாக பணத்தையும் சம்பாதித்தது, பிராண்டன்பேர்க் மற்றும் பவேரியா ஆகியவையும் கூட இலாபத்தை ஈட்டின. மேலும் பிரான்சானது அல்சாசே லோரைனின் பெரும்பகுதியைப் பெற்றது. ஐரோப்பாவில் ரோமன் கத்தோலிக்க மறுபிறப்புக்கான சாத்தியம் எப்போதும் மறைந்துவிட்டது. புராட்டஸ்டன்டிசம் உலகில் நீடிப்பதற்கான வாய்ப்பு உருவானது.
முப்பதாண்டுப் போரின் சமூக மற்றும் பொருளாதார தாக்கம்
முப்பதாண்டுப் போரின் சமூக மற்றும் பொருளாதார தாக்கமானது ஐரோப்பா முழுவதும் வெவ்வேறுபட்ட நிலைகளில் காணப்பட்டது. ஐரோப்பாவின் சில பகுதிகளில், குறிப்பாக ஜெர்மனியில், முப்பதாண்டுப் போர் ஒரு அழிவுகரமான தாக்கத்தை ஏற்படுத்தியது. ஜெர்மனியின் பெரும்பகுதி பஞ்சம் மற்றும் பொருளாதார அழிவு ஆகியவற்றால் பாதிக்கப்பட்டிருந்த போதிலும், போரில் இருந்து வெளியேறிய மாகாணப் பகுதிகள் ஒப்பீட்டளவில் தீங்கிழைக்கப்படாத நிலையுடன் காணப்பட்டன. லீப்சிக், ஆம்பர்க் மற்றும் டேன்சிக் உள்ளிட்ட சில நகரங்கள் உண்மையில் போரில் இருந்து பலன் அடைந்தன எனலாம்.இந்த விடயத்தில் வரலாற்றாசிரியர்கள் இரண்டு பிரிவுகளாகப் பிரிகின்றனர். ஒரு பிரிவினர் முப்பது ஆண்டுகள் போர் ஜெர்மனி மீது பேரழிவை ஏற்படுத்தியது என்றும் அதன் முந்தைய கால வளமையான பொருளாதாரத்தை தரைமட்டத்திற்குக் கொண்டு வந்து விட்டதாகவும், மற்றும் முப்பது ஆண்டுப் போர் ஜெர்மனியை அழிவின் விளிம்பிற்கே கொண்டுவந்து விட்டதாகவும் கூறுகின்றனர்.
சில வரலாற்றாசிரியர்கள் ஜெர்மனியின் முன்னேற்றம் போரின் தாக்கத்தால் 100 ஆண்டுகள் பின்னோக்கிச் சென்று விட்டதாக வாதிடுகின்றனர். வேளாண்மை, பொருளாதாரம், மக்கள் தொகை, கலாச்சாரம் ஆகியவை பாழாக்கப்பட்டதாலும், வேளாண்மையில் தேக்கநிலை ஏற்பட்டதாலும், தொழில், கலை மற்றும் வணிகம் ஆகியவை பலவீனப்படுத்தப்பட்டதாலும் இத்தகையதொரு நிலை ஏற்பட்டு விட்டதாக அவர்கள் கருதுகின்றனர். இன்னும் சொல்லப்போனால், ஜெர்மனியின் சில நகரங்கள் முழுவதுமாக அழிக்கப்பட்டே விட்டன.
இராணுவ மோதல்களின் பல நாடுகள் பலவீனமடைந்த நிலையில் விதிவிலக்காக வளமான பொருளாதாரப் பயனடைந்த பல நாடுகளான டச்சு குடியரசு இருந்தது. சுவீடன் போன்ற சில நாடுகள், இராணுவ ஆக்கிரமிப்பின் கீழ் இருந்த காரணத்திற்காக வழங்கப்பட்ட பங்களிப்புகளைக் கொண்டு நீண்டகாலமாக தங்கள் படைகளின் நிதி நிர்வாகத்தைக் கவனித்துக் கொள்ள முடிந்தது. மற்றவர்கள் வரிவிதிப்புகளையும் சார்ந்து குறைவான அளவில் இத்தகைய முயற்சிகளில் வெற்றி பெற்றார்கள். உதாரணமாக, பிரான்சு, 1630 மற்றும் 1640 களில் உள்நாட்டு வருவாயிலிருந்து அதன் வருமானத்தை இரட்டிப்பாக்க முடிந்தது. எவ்வாறாயினும், மிகப் பெரிய நிதி அழுத்தம் பிரான்சில் தொடர்ச்சியான மக்கள் கிளர்ச்சிகளைத் தூண்டியது, இது வரிவிதிப்பு அதிகரிக்கப்படுவதை தடுப்பதுடன், இறுதியாக 1648-1652 ஆம் ஆண்டுகளில் பொருளாதார நொடிப்பு (திவாலாகும்) நிலை மற்றும் உள்நாட்டு யுத்தத்திற்கு வழிவகுத்தது.
மாநில நெடுஞ்சாலை 125 (தமிழ்நாடு)
மாநில நெடுஞ்சாலை 125 அல்லது எஸ்.எச்-125 என்பது, இந்தியாவின் தமிழ்நாடு மாநிலத்தின் வேலூர் மாவட்டத்தில் பனமாதங்கி என்னும் இடத்தையும், பூசாரிவலசை என்ற இடத்தையும் இணைக்கும் பனமாதங்கி - பூசாரிவலசை சாலை ஆகும். இதன் நீளம் 19.6  கிலோமீட்டர்கள்.
காரைநகர் பிரதேச செயலாளர் பிரிவு
இன ரீதியான சனத்தொகை
2012ம் ஆண்டு சனத்தொகைக் கணக்கெடுப்பின் படி இப்பிரதேச செயலாளர் பிரிவு இலங்கைத் தமிழர்களைப் பெரும்பான்மையாகக் கொண்டுள்ளது.
மத ரீதியான சனத்தொகை
2012ம் ஆண்டு சனத்தொகைக் கணக்கெடுப்பின் படி இப்பிரதேச செயலாளர் பிரிவில் இந்துக்கள் பெரும்பான்மையினராக உள்ளதோடு கிறித்தவர்களும் சிறியளவில் உள்ளனர்.
வெளியிணைப்புக்கள்
பகுப்பு:யாழ்ப்பாண மாவட்டப் பிரதேச செயலாளர் பிரிவுகள்
கடலடி மலைத்தொடர்
முகடு (ridge) என்பது நீண்ட குறுகலான மேடாக உள்ள புவிப்புற நிலவடிவம் ஆகும்; இது ஒரு புவிக் கட்டமைப்புக் கூறுபாடு ஆகும். இது புவிப்புற நிலவடிவமாகவும் கட்டமைப்புக் கூறுபாடாகவும் சூழ்ந்துள்ள தரையில் இருந்து உயரத்தில் செஞ்சரிவுகளோடு அமைகிறது. இதன் குறுகலான முகட்டு உச்சியில் இருந்து அல்லது கொடுமுடி உச்சியில் இருந்து இருபக்கமும் தரை கீழாக சரிந்து செல்கிறது. முகடு மிகவும் குறுகலாக இருந்தால் முகட்டுத் தொடர் எனப்படுகிறது. முகட்டின் அளவுகள் ஏதும் வரம்பிடப்படவில்லை. இதன் உயரம் சுற்றியுள்ள தரையிலிருந்து ஒரு மீட்டர் அளவில் இருக்கலாம்; அல்லது பல நூறு மீட்டர் அளவிலும் இருக்கலாம். முகடு படிவாலோ அரிப்பாலோ கண்டத் தட்டுகளின் நகர்வாலோ அல்லது இவற்றின் இணைநிகழ்வாலோ தோன்றலாம். இது படுகைப் பாறையாலோ தளர்வான வீழ்படிவாலோ அனற்குழம்பாலோ பனிக்கட்டியாலோ உருவாக்கத்தைப் பொறுத்து அமையலாம். இது தனித் தற்சார்புக் கூறுபாடாகவோ பெரிய புவிக்கட்டமைப்பின் உட்கூறாகவோ அமையலாம். முகடு மேலும் சிறிய புவிவடிவக் கட்டமைப்பு உறுப்புகளாகவும் பிரிக்கப்படுகிறது.
முகடுகளைப் பொதுவாக கொடுமுடிகள் அல்லது குன்றுகள் என்று, அளவைப் பொறுத்து அழைக்கின்றனர். சிறிய முகடுகள், குறிப்பாகப் பெரிய முகடுகளை விட்டு வெளியே காணப்படும் பகுதி, பெரும்பாலும் முளைக் குன்று என்று குறிப்பிடப்படுகிறது.
வகைபாடு
முகடுகளின் நில வடிவங்களைப் பொருத்தமட்டில் பொதுவாக ஏற்கப்பட்ட வகைபாடோ கிடப்பியல் வகைமையோ இல்லை. அவற்றைத் தோற்றம், புறவடிவம், உள்ளியைபு, தொலைவிட உணரிகளின் தரவுகளைப் பகுத்தாய்ந்தோ அல்லது இவற்றின் சில காரணிகளை இணைத்தோ வரையறுத்து வகைப்படுத்தலாம்.
முகட்டு வகைப்பாட்டுக்கான எடுத்துகாட்டாக, சோயெனபர்கு, விசோக்கி வகைபாட்டைக் கூறலாம்; இது எளிய நேரடி வகைபாட்டு முறையைத் தருகிறது. இதை ஐக்கிய அமெரிக்க தேசியக் கூட்டுறவு மண் அளக்கைத் திட்டம் நிலவடிவங்களையும் முகடுகளையும் வகைப்படுத்தப் பயன்படுத்துகிறது. இம்முறை முதன்மை புவிப்புற நிகழ்வுகளை அல்லது அமைவுகளைப் பயன்படுத்தி, பல்வேறு நிலவடிவக் குழுக்களை இரண்டு பெரும்பிரிவுகளாகப் பிரிக்கிறது; அவை புவிப்புறவடிவச் சூழல்கள், பிற குழுக்கள் என மொத்தம் 16 உட்பிரிவுகளாகப் பிரிக்கிறது. இந்தக் குழுக்கள் ஒன்றையொன்று விலக்குவன அல்ல; முகடுகள் உள்ளடங்கிய நிலவடிவங்கள் பல உட்பிரிவுகளைச் சார்ந்தமையலாம். இந்த வகைபாட்டில் முகடுகள் காற்றால் குவிப்பு வகை, கடல் கரை, கழிமுக வகை, Lacustrine, பனியாற்றுவகை, எரிமலை, அனல்நீர்ம வகை, கண்டத்தட்டு நகர்வு சார்ந்த கட்டமைப்புவகை, சரிவு வகை, அரிப்புசார் உள்வகைகள் எனப் பிரிக்கப்படுகின்றன.
அரிப்புவகை மலை முகடுகள்
வழக்கமான மேட்டுச் சமவெளி நிலப்பகுதியில், ஓடை வடிகால் பள்ளத்தாக்குகள் குறுக்கிடும் பகுதிகளில் முகடுகள் காணப்படுகின்றன. இவை மிகவும் பொதுவான முகடுகளே. இந்த முகடுகள் வழக்கமாக சற்று உயர் அரிப்பு எதிர்ப்புக் கற்களையே கொண்டுள்ளன. இந்த வகை முகடுகள் பொதுவாக திசையமைப்பில் பெரும்பாலும் சீரற்றதாக இருக்கிறது. அடிக்கடி திசையை மாற்றிக் கொள்கிறது.
பாறை இடுக்கு(செஞ்சரிவு) மலை முகடுகள்
பள்ளத்தாக்குகளுடன் கூடிய இடங்களில், நீண்ட, கூரான, நேர்க்குத்தான முகடுகள் உருவாகின்றன. ஏனென்றால் அவற்றின் மீதமுள்ள விளிம்புகள் பக்கவாட்டாக மூடப்பட்டிருக்கும். மேலும் தடுக்கும் முனையங்கள். பிளாக் ஹில்ஸ் போன்ற இடங்களில் இதேபோன்ற முகடுகள் உருவாகியுள்ளன. அங்கு முகடுகள் சீரற்ற மையத்தைச் சுற்றி ஒரு வட்ட வடிவமாக அமைந்துள்ளன. சில நேரங்களில் இந்த முகடுகளை நடு முகடுகளில் கூர்ம்பாறைகளுடன் காணலாம்.
பெருங்கடல் அகற்சி மலை முகடுகள்
மத்திய அட்லாண்டிக் மலைத்தொடர் போன்று உலகெங்கிலும் உள்ள புவி மேலோட்டு கடபரப்பு மண்டலங்களில், புதிய கண்டத்தட்டு எல்லை உருவாக்கும் எரிமலைகளின் செயல்திறன் பரவி எரிமலை முகடுகளை உருவாகின்றன. பனியரிப்பும் நீரரிப்பும் படிப்படியாக எரிமலை முகடுகளின் உயரங்களை குறைக்கின்றன.
உசாத்துணை
பகுப்பு:மலை முகடுகள் பகுப்பு:மலைத் தொடர்கள் பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
கண் அழுத்த நோய்
{{Infobox disease | Name          = கண் அழுத்த நோய் | Image         = Acute angle closure glaucoma.JPG| Caption       = இந்நோயுள்ள கண்கள்| DiseasesDB    = 5226 | ICD10         = {{ICD10|H|40||h|40}} -{{ICD10|H|42||h|40} | ICD9          = {{ICD9|365}} | ICDO          = | OMIM          = | MedlinePlus   = | eMedicineSubj = oph | eMedicineTopic = 578 | MeshID        = D005901 | }}
கண் அழுத்த நோய் (ஆங்கிலம்:Glaucoma) எனப்படும் கண் அழுத்த நோயானது, பார்வை நரம்பு சேதமாவதால் பார்வை இழப்பு நிலைக்கு விரைந்து முன்னேறுவதும், பழைய நிலைக்குத் திரும்பக் கொண்டு செல்ல முடியாததுமான ஒரு கண் நோய் ஆகும். பல நேரங்களில். கண்ணில் உள்ள திரவ அழுத்தம் அதிகரிப்பதனாலேயே, இது விளைகிறது. ஆனால், வேறு பல காரணங்களினாலும், இந்நோய் கண்களில் உருவாகிறது..
இது தனக்கே உரித்தான ஒரு குறிப்பிட்ட முறையில், விழித்திரையின் நரம்பு முடிச்சு அணுக்கள் இழப்பை ஈடுபடுத்துகிறது. கண்ணழுத்த நோயில், பல துணை வகைகள் உள்ளன. ஆனால், அவை யாவும் பார்வை நரம்பு இயக்கத்தடை என்பதன் வகைகளாகவே கருதலாம்.
வகைகள்
கண் அழுத்த நோயை, "திறந்த கோண கண் அழுத்த நோய்" என்றும், "மூடிய கோண கண் அழுத்த நோய்" என்றும்,  இரு வகைகளாகப் பிரிக்கலாம் .
மூடிய கோண கண் அழுத்த நோய்
மூடிய கோண கண் அழுத்த நோய் திடுமென்று உருவாகக் கூடும், மேலும் அது மிகுந்த வலியுண்டாக்குவது. இதில் பார்வையிழப்பு என்பதானது சடுதியில் விளைவதாக இருக்கும். ஆனால், இதில் உண்டாகும் அசௌகரியத்தினால், நோயாளிகள் நிரந்தர சேதம் உண்டாகும் முன்னரே மருத்துவ சிகிச்சையை நாடுகின்றனர். திறந்த கோண, நாள்பட்ட கண் அழுத்த நோய் மெல்ல முன்னேறும் தன்மை கொண்டது. இதில் நோய் மிகவும் முதிர்ந்த நிலையை அடையும் வரையிலும் நோயாளிகள் தாம் பார்வையிழப்பை அடைந்திருக்கிறோம் என்பதை அறியாமலேயே இருக்கக் கூடும்.
நோயின் தாக்கம்
"பதுங்கும் பார்வைத் திருடன்" என்று கண் அழுத்த நோய்விற்கு புனைபெயர் உண்டு. ஏனெனில், இதில் பார்வை இழப்பானது பொதுவாக ஒரு நீண்ட கால அளவில் ஏற்படுகிறது; மற்றும் நோய் மிகவும் முற்றிய பின்னரே இது கவனிக்கப்படுகிறது. ஒரு முறை இழப்பு நேர்ந்து விட்டால், பிறகு சேதமுற்ற பார்வைத் தளத்தை திரும்பப் பெறவே முடியாது. உலகெங்கும் பார்வையின்மைக்கான இரண்டாவது காரணமாக முன்னணியில் இது உள்ளது. ஆப்பிரிக்க அமெரிக்க சமுதாயங்களில் பார்வையின்மைக்கு இதுவே முழு முதற் காரணமாக உள்ளது. கண் அழுத்த நோய் நோயானது, ஐம்பது அல்லது அதற்குக் கீழ் வயதானவர்களில் 200 பேரில் ஒருவரையும், எண்பது வயதுக்கு மேற்பட்டவர்களில் பத்துப் பேரில் ஒருவரையும் பாதிக்கிறது. ஆரம்பக் கட்டத்திலேயே இந்த நிலையைக் கண்டறிந்து விட்டால், பிறகு அது மேலும் முன்னேறிச் செல்வதைத் தடுக்க இயலும் அல்லது மருத்துவ மற்றும் அறுவை சிகிச்சை முறைமைகள் மூலம் அதன் முன்னேற்றத்தை மட்டுப்படுத்த இயலும்.
குறிகளும் அறிகுறிகளும்
இந்த நோயின் ஆரம்ப கட்டங்களில் இதற்கான அறிகுறிகள் மிகவும் அரிதாகவே காணப்படும். ஆகவே, தேர்ந்த தொழில் முறையாளர்களிடம் முறையான கால இடைவெளிகளில் கண் பரிசோதனை செய்து கொள்வது அவசியம்.
ஆப்தால்மொலாஜிஸ்ட் எனப்படும் கண் நோய் சிகிச்சை இயல் மருத்துவர்கள் மற்றும் ஆப்டொமிட்ரிஸ்ட் எனப்படும் பார்வைத் திறன் இயல் நிபுணர்கள், உள்விழி அழுத்தம், பார்வைத் தளத்திற்கான சோதனைகள் மற்றும் பார்வை நரம்புத் தலையின் தோற்றம் ஆகியவற்றின் அடிப்படையில் கிளௌகோமா நோயைக் கண்டறிவார்கள்.